Diari Oficial de la Generalitat Valenciana


Sumari del DOGV 8286, del 03-05-2018 (2018/4164)

RESOLUCIÓ de 24 d'abril de 2018, de la Conselleria d'Educació, Investigació, Cultura i Esport, per la qual es prorroguen les beques per a la realització de pràctiques professionals en l'àmbit de les biblioteques gestionades per la Generalitat.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8286

Data del DOGV
:   03-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4164


Data del document
:   24-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 24 d'abril de 2018, de la Conselleria d'Educació, Investigació, Cultura i Esport, per la qual es prorroguen les beques per a la realització de pràctiques professionals en l'àmbit de les biblioteques gestionades per la Generalitat. [2018/4164]  
Per Resolució de 20 de desembre de 2016, de la Conselleria d'Educació, Investigació, Cultura i Esport (DOGV 7945, 28.12.2017) es van convocar 7 beques per a la realització de pràctiques professionals en l'àmbit de les biblioteques gestionades per la Generalitat.  
Per Resolució d'11 de maig de 2017, de la Direcció General de Cultura i Patrimoni, es van adjudicar set beques per a la realització de pràctiques professionals en l'àmbit de les biblioteques gestionades per la Generalitat i es va constituir una borsa de reserva prioritzada (DOGV 8038, 12.05.2017).  
Per Resolució de 5 de juny de 2017, de la Direcció General de Cultura i Patrimoni, es van acceptar les renúncies formulades per diverses persones beneficiàries de les beques per a la realització de pràctiques professionals en l'àmbit de les biblioteques gestionades per la Generalitat, es va nomenar la persona substituta corresponent i es va deixar vacant la beca de la Biblioteca Valenciana per haver-se esgotat la borsa de reserva (DOGV 8061, 13.06.2017).  
Per Resolució de 15 de novembre de 2017, de la Direcció General de Cultura i Patrimoni, es va acceptar la renúncia formulada per la beneficiària de les beques per a la realització de pràctiques professionals en l'àmbit de les biblioteques gestionades per la Generalitat en la Biblioteca Pública de l'Estat d'Orihuela i es va nomenar la corresponent substituta (DOGV 8175, 22.11.2017).  
Per Resolució de 10 de gener de 2017, de la Direcció General de Cultura i Patrimoni, es va acceptar la renúncia formulada per la beneficiària de les beques per a la realització de pràctiques professionals en l'àmbit de les biblioteques gestionades per la Generalitat en la Biblioteca Pública de l'Estat d'Orihuela i es va deixar vacant per haver-se esgotat la borsa de reserva (DOGV 8224, 31.01.2018).  
Per Resolució d'11 de gener de 2018, de la Direcció General de Cultura i Patrimoni, es va acceptar la renúncia formulada per la beneficiària de les beques per a la realització de pràctiques professionals en l'àmbit de les biblioteques gestionades per la Generalitat en la Biblioteca Pública de l'Estat de València i es va nomenar el corresponent substitut (DOGV 8212, 15.01.2018).  
El resolc cinqué de la Resolució d'11 de maig de 2017 estableix que la durada de les beques serà de 12 mesos i que el període de durada es podrà prorrogar, sense necessitat de nova convocatòria, per un període màxim de dotze mesos addicionals, sempre que hi haja disponibilitat pressupostària i el desenvolupament de l'activitat que s'estiga efectuant ho requerisca o aconselle.  
Per tot això, tenint en compte la durada màxima de les beques prevista en la convocatòria i el que disposa el Decret 132/2009, de 4 de setembre, del Consell, pel qual es regula la concessió de beques, i en virtut de la delegació efectuada pel conseller en el resolc catorzé de la Resolució de 20 de desembre de 2016, resolc:  
  
Primer  
Prorrogar per dotze mesos addicionals les beques a Mireia Delandes Palomares i Alba Plaza Viguer en el Servei del Llibre i Biblioteques de la Direcció General de Cultura i Patrimoni; Carmen Deltell Bernabé en la Biblioteca Pública de l'Estat d'Alacant; Cristina Calpe Motoliu en la Biblioteca Pública de l'Estat de Castelló; Javier Latorre Francés en la Biblioteca Pública de l'Estat de València i mantindre la borsa constituïda en la Resolució d'11 de maig de 2017.  
  
Segon  
La pròrroga serà efectiva des del dia 15 de maig de 2018 i finalitzarà el 14 de maig de 2019.  
  
Tercer  
L'import de la beca durant aquest període serà el que determina la Resolució de 22 de febrer de 2018, de la Conselleria d'Hisenda i Model Econòmic, per la qual s'estableix la quantitat inicial de percepció en l'exercici 2018 de les beques sotmeses a l'àmbit d'aplicació del Decret 132/2009, de 4 de setembre, del Consell. El pagament es farà amb càrrec a l'aplicació pressupostària 38.78.48.177.71, línia de subvenció S8108000 del capítol IV del pressupost de la Generalitat per a l'exercici 2018 i 2019, condicionada a l'existència de crèdit adequat i suficient.  
  
  
Any 2018 Any 2019 Total  
44.100 - 31.500 - 75.600 -  
  
  
Sobre aquest import caldrà practicar la retenció corresponent a compte de l'Impost sobre la Renda de les Persones Físiques, així com la cotització corresponent a la Seguretat Social en els termes que estableix el Reial decret 1493/2011, de 24 d'octubre, i la resta que, si escau, siguen procedents. A més, la quota empresa de la Seguretat Social dels adjudicataris de la present pròrroga es finançarà amb càrrec a l'aplicació pressupostària 98.81.85.260.62, línia de subvenció S8108000, pels imports que establisca la normativa vigent en aquesta matèria.  
  
  
Quart  
Per a la resta de condicions, es mantenen les que figuraven en les bases reguladores establides en l'Ordre 63/2016, de 3 d'octubre. Aquesta resolució es publicarà en el Diari Oficial de la Generalitat Valenciana de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
De conformitat amb el que preveuen l'article 46 de la Llei 29/1998, de 13 de juliol, reguladora de la jurisdicció contenciosa administrativa i els articles 123 i 124 de la Llei 39/1995, d'1 d'octubre, del procediment administratiu comú, contra la present resolució, que posa fi a la via administrativa, es pot presentar potestativament recurs de reposició o directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 24 d'abril de 2018.- La directora general de Cultura i Patrimoni, p.d. (R 20.12.2016): Carmen Amoraga Toledo.